DE CORNEILLE DE SCHEPPER. 137 



sur ses espaules un cuir dedans lequel il y a de l'eaue, et en ses mains 

 deux beaux pots de pierre, dedans lesquelz il verse hors dudit cuir ycelle 

 eaue; ceste manière d'aulmosne m'a fort contenté. Finableraent, estantz 

 appeliez nous sommes entrez au logis d'Imbrahim Bassa, auquel nous avons 

 faict les révérences accoustumez. Illec estoit le seigneur Aloysio Grity, 

 et Mustapha celeby, que ledit Imbrahim disoit estre le premier secrétaire 

 du grand Empereur, et que toutes les affaires et lettres passoyent par les 

 mains d'icelluy. Jonas Becq estoit pareillement près ledit Imbrahim, lequel 

 nous demanda comment nous nous portions; nous respondions : bien; et 

 s'adressant au seigneur Hiérosme : vous avez, dict-il, bien veu Constanti- 

 noble, mais vous, parlant à moy (De Schepper), ne l'avez encoires trop bien 

 veue. Je luy respondois que par aventure je la voyrois quelque jour mieux. 

 Il demanda sy le seigneur Hiérosme n'avoit jamais esté aux Espaignes; il 

 respondoit qu'il avoit esté près les frontières qui sont sur la mer, mais que 

 j'y avoye esté; par quoy, soy convertissant à moy : où réside, dict-il, ordi- 

 nairesment l'empereur Charles? Je respondois qu'il est accoustumé soy tenir 

 en divers lieux, si comme en Séville, Granate, Tolède, Sarragoce, Valle- 

 dolid etaultre part. Il demandasyaulcunesd'icelles villes estoit plus grande 

 ou belle que Paris? Je respondois que non. Quelle terre, réplica-il, est 

 meilleure, la France ou l'Hispaigne? Je respondois que France, selon mon 

 advis, estoit plus belle. Il dict qu'il avoit entendu qu'en France y avoit 

 jusques à quarante rivières navigables et en Hispaigne bien peu, et me 

 demanda pourquoy l'Hispaigne n'estoit tant cultivée comme la France? Je 

 respondois que cestoit à raison des grandes chaleurs , faulte d'eaue , et 

 parce que le roy Ferdinande en avoit chassé les Juifs et Mores , lesquelz 

 estoyent bons labouriers, ensemble au moyen du grand courage des Hispai- 

 gnols, lesquelz ne sont addonnez aux labeurs champestres, ains vivent du 

 tout librement. Je respondois que ceste magnanimité procédoit de la cha- 

 leur du cerveau : voulant signifler que les habitans dudict pays estoyent 

 hardis et courageux. Après il commença réciter ung exemple du lion; 

 disant que le lion estoit le plus félon entre tous les autres animaux, lequel 

 on apprivoisoit, non par forces, mais avec l'esprit; luy estant première- 

 ment par le maistre données libérallement aulcunes viandes, et après par 

 Tome XXX. 18 



